Geskep op 02 Maart 2011 | Druk | E-Pos
WÊRELD VAN DIE KLEINSTES (1)
Die groot Duitse skeikundige, Justus von Liebig, het op 'n keer gesê: "Die wetenskap moet die belangstelling van elkeen hê..." En hoewel dit reeds meer as 'n eeu gelede is dat hierdie woorde uitgespreek is, het hulle ook in ons tyd nog niks aan waarde verloor nie. Inteendeel. En van alle takke van die wetenskap is die leer van die mikrobes een van dié wat die naaste aan die daaglikse lewe van die mens staan. Daarom gaan ons in 'n volledige reeks oor die kleinste organismes in die wêreld, maar, wat die grootste invloed op ons lewens uitoefen, meer leer oor daardie vriende en vyande van ons, iets wat almal behoort te weet soos Von Liebig gesê het.
Dit is in die ou Hollandse stadjie Delft, omstreek 1675. Die voorjaarsonnetjie rig sy vrolike strale op die graggies en skilderagtige bruggies, en op "De porceleijne Fles" waar die beroemde 'Delfts blauw' gebak word, en die strale val ook deur die klein venstertjies van die huis van die koopman Antoni van Leeuwenhoek. Hier word hulle weerkaats in die glansende metaalinstrumentjies wat sorgvuldig op rakke gebêre is.
Ons gaan in drie artikels hieroor uitwei
Die wa is die skip vir Suid-Afrika
As die beroemde digter Da Costa die kameel die lewende skip noem, wat die koers hou deur die groot sandwoestyne, dan kan ons die ossewa die skip noem wat oor die vlaktes, berge en bulte van Suid-Afrika gedien het as die enigste middel om swaar vragte te vervoer. In die dae van die goewerneurs is die osse al ingespan om te dien as trekdiere, wat uitnemend geskik was vir die vervoer van swaar vragte in ons land.
Geskep op 01 Maart 2011 | Druk | E-Pos
GEEN EINDE IN SIG NIE...
" Die Suid-Afrikaanse verbruiker is in hierdie opsig 'n gedwonge melkkoei van die oliebedryf."
Die prys van alle petrol styg vannag om twaalfuur, op 2 Maart met 43c en die prys van diesel met 63c per liter vir motordiesel (diesel met 'n swawelinhoud van 0,005%). Dit beteken dat 95-oktaanpetrol in Suid-Transvaal R9,42 en 93-oktaanpetrol R9,27 per liter sal kos. Op 'n tenk van 60 liter veroorsaak die verhoging 'n kostestyging van sowat R26,00 wat meebring dat die motoris wesenlik drie liter minder petrol as tans vir dieselfde bedrag geld ontvang. Vir diesel is die toestand selfs erger. Die prysverhoging van 63c per liter beteken dat 'n tenk van 60 liter in Maart R38,00 meer as in Februarie sal kos – die gelyke van byna vier liter.
STERF DAN! OF KIES VANDAG REG
Geskep op 28 Februarie 2011 | Druk | E-Pos
ONS ONHERROEPELIKE VOLKSPAD
" Selfs die begeerte om uself weer op te hef, uself te bemagtig op elke kulturele gebied sodat ons weer die politieke mag kan bekom, kan net van Hom kom."
Dit was Richard Weaver wat gesê het dat daar nie iets soos internasionale "wortels" met betrekking tot kultuur bestaan nie. Hy het hom sterk uitgespreek oor die verskansing, die beskerming van 'n volk se eie kultuurwaardes wat soos 'n heiligdom bewaar moet bly indien die volk nie verdring en vertrap, vermoor en totaal uitgewis wil word nie. Wanneer die reg van 'n volk se voorkeure in sy kultuurlewe van hom ontneem word soos dit nou met die Afrikanervolk gesteld is sodat daar nie meer een voorkeur vir 'n bepaalde beginsel bestaan nie, dan word dit 'n lewe sonder beginsels en dán verval 'n volk in 'n beginsellose pad na selfvernietiging. Geen wonder daar is onder ons volksgenote soveel gevalle van depressie, selfmoord, en veral volksverraad nie want 'net dalk is daar uitkoms aan die anderkant' van die spreekwoordelike draad!
Amajuba... Spitskop... Berg van die Duiwe... Colley se kop. Hoe veraf klink dit nie in die lang bloedspoor van ons geskiedenis nie? Blaai terug, laat ons lees van Brit en Boer en hoe hulle eens met die wapen in die hand teenoor mekaar gestaan het. Só was dit in Andries Pretorius se dae by Kongella, só was dit by Swartkoppies daar onder in die Vrystaat; en by Boomplaats; en toe, 'n geslag daarna, in Transvaal – die dae van Shepstone en sy anneksasie, die vreemde vlag wat oor Pretoria in 1877 gehys is; die jare van protes, van mooipraat, tot mooipraat 'n einde gekry het – by Paardekraal, Dingaansdag 1880. Met die wapen in die hand dan, as praat nie meer wou help nie.
Min mense in die ou tyd kon skryf. Daar was spesiale skrywers wat die belangrikste dokumente moes saamstel.
KOM KUIER SAAM BY LEIPOLDT
Dis 'n fees om deur die letterkundige nalatenskap van C Louis Leipoldt te blaai en sy wye verskeidenheid gedigte te lees. Vir hierdie eerste aanbieding daarvan neem ons drie ou kort gediggies. Die eerste twee weerspieël sy liefde vir die natuur en in die derde een is daar 'n heenwysing na die gruwelike moorde wat op die Voortrekkers by Bloukrans gepleeg is.